钦定古今图书集成/理学汇编/经籍典/第082卷 > 程迥周易古占 > 《占例第七》
## 钦定古今图书集成/理学汇编/经籍典/第082卷 > 程迥周易古占 > 《占例第七》

六爻不变，以卦《彖》占。内卦为“贞”，外卦为“悔。”

《春秋左氏传》昭七年，孔成子筮立卫元，遇屯，曰：“利建侯。” 僖十五年，秦伯伐晋，卜徒父筮之，遇蛊，曰：“贞风也，其悔山也” 者是也。

《一爻变》以变爻占。

闵元年，毕万筮仕遇《屯》之《比》，初九变也。蔡墨论《干》曰：“其《同人》” ，九二变也。僖二十五年，晋侯将纳王，遇《大有》之《睽》，九三变也。庄二十二年，周史筮陈敬仲，遇《观》之《否》，六四变也。昭十二年，南蒯之筮，遇《坤》之《比》，六五变也。僖十五年，晋献公筮嫁伯姬，遇《归妹》之《睽》。上六变也。他仿此。

二爻、三爻、四爻变，以本卦为“贞”，之卦为《悔》。

《国语》：“重耳筮尚得晋国，遇贞。” 《屯》、悔、《豫》皆八。盖初与四五凡三爻变也。初与五用九变，四用六变其数。

“不纯其不变” 者，二三上在《屯》为八，在《豫》亦八，故举其纯者而言，皆八也。下章详出。

《五爻变》，以不变爻占。

襄九年，穆姜始往东宫，筮之，遇《艮》之八，史曰：“是谓艮之《随》。” 盖五爻皆变，唯八二不变也。刘禹锡谓变者五，定者一，宜从少占是也。然谓八非变爻，不曰有所之，史谓《艮》之《随》为苟悦于姜者，非也。盖他爻变故之随，惟之随然后见八二之不变也。杜征南引《连山》《归藏》以七八占，其失远矣。

六爻变以《乾坤》二用为例，此占法之大略也。若神而
明之，则存乎其人。

昭二十九年，蔡墨对魏献子曰：“在《干》之《坤》曰‘见群龙无首，吉’。” 此六爻皆变也。